
Comunicat de presă
„PNRR: Fonduri pentru România modernă și reformată!”

20.227 de funcționari publici pregătiți de ANFP pentru administrația digitală!
Agenția Națională a Funcționarilor Publici (ANFP) anunță noi progrese în cadrul proiectului pentru implementarea Ţintei 185 - Funcționari publici care au urmat un curs de formare digitală, Componenta C7 – Transformarea digitală, Investiția 16 - Program de formare de competențe digitale avansate pentru funcționarii publici din Planul Național de Redresare și Reziliență (PNRR). 
Valoarea totală a proiectului este de 20.000.000 EURO, exclusiv TVA, iar termenul de finalizare  este trimestrul al doilea al anului 2026. 
În perioada iunie 2024 - aprilie 2025, 17.937 de funcționari publici au fost certificați în cadrul programelor de formare digitală avansată. În paralel, 2.290 de funcționari publici au absolvit programul de leadership și managementul talentelor, cu scopul de a-și dezvolta competențele necesare pentru implementarea strategiilor digitale la nivel instituțional. 
În total, 20.227 de funcționari publici au fost certificați, marcând un progres semnificativ în atingerea obiectivelor proiectului. 
De asemenea, până la finalul lunii aprilie 2025, au fost semnate 1.215 protocoale de colaborare interinstituțională, consolidând parteneriate importante pentru asigurarea participării funcţionarilor publici la programele de instruire.
Aceste rezultate vin în contextul obiectivului stabilit  pentru atingerea Țintei 185, care prevede instruirea în domeniul digital, până în iunie 2026, a unui număr de 32.500 de funcționari publici. Activităţile derulate până în acest moment confirmă angajamentul ANFP de a sprijini digitalizarea administrației publice, pentru a asigura cetăţenilor servicii publice moderne.
Felix Cozma, președintele ANFP: "Rezultatele obținute până acum în ceea ceprivește formarea în domeniul digital a funcționarilor publici, reflectă angajamentul nostru ferm pentru digitalizarea administrației publice. Cu un număr semnificativ de funcționari publici certificați și cu parteneriate interinstituționale solide, suntem mai aproape de atingerea Țintei din PNRR. Mulțumesc tuturor instituțiilor și autorităților care au colaborat cu noi pentru asigurarea.instruirii funcționarilor publici. Digitalizarea reprezintă un obiectiv strategic, dar și o oportunitate pentru eficientizarea administrației, iar pregătirea profesională a resursei umane joacă un rol fundamental. Invit în continuare instituțiile publice să ni se alăture în acest efort de modernizare a administraţiei publice!"
Detalii despre proiect pot fi consultate pe website-ul ANFP: https://tinyurl.com/bdfkdzuh
Informații suplimentare pot fi obţinute la adresa de e-mail formare185@anfp.gov.ro.

